cyanic-selkie/wikianc huggingface dataset:
Amis de l'orgue - Luxembourg
D'Associatioun Amis de l'Orgue - Luxembourg a.s.b.l. ass eng Vereenegung vun Uergelfrënn, déi sech als Ziil gesat huet, d'Uergelmusek, d'Uergelen, d'Organisten an déi lokal Uergelvereenegungen zu Lëtzebuerg z'ënnerstëtzen an ze fërderen, haaptsächlech duerch d'Organiséiere vun Uergelconcerte vun deenen diverseste Richtungen op verschiddene Plazen am Land. D'Vereenegung gouf 1974 gegrënnt, an de Comité besteet haut aus 10 Memberen, souwuel aus haapt- an niewenamtlechen Organiste wéi och aus Uergelbegeeschterten. Elektronesch Uergel-Imitatioune gehéieren net zu hirem Domaine.
Torremocha de Jarama
D'Gemeng  Torremocha de Jarama huet 430 Awunner op enger Fläch vun 19 km².
Amis de l'orgue - Luxembourg
Chronik
No engem Uergelconcert, deen den Xavier Darasse den 20. November 1972 an der Méchelskierch um Fëschmaart ginn hat, koum d'Iddi op, eng Associatioun ze grënnen. Et huet bis 1974 gedauert, bis "Les Amis de l'Orgue de Saint-Michel" gegrënnt goufen. Den éischte Concert, dee vun hinnen organiséiert gouf, war de 25. Januar 1974 mam belschen Organist Bernard Foccroulle. 1980 gouf an enger aussergewéinlecher Generalversammlung decidéiert, d'Vereenegung ëmzedeefen op Amis de l'Orgue Luxembourg, well d'Zil méi wäit gefaasst gouf an net méi just d'Uergel um Fëschmaart, mä d'Uergelmusek am ganze Land sollt an de Bléck geroden. Vun elo u setzt d'Associatioun sech a fir d'Promotioun vun der Uergel(musek) am ganze Land. An de follgende Joren hu si ëmmer nees Concerte mat bekannten Organisten organiséiert, Meeschtercoursen ënnerstëtzt, a zanter 1981 offréiere si dem Gewënner vum Grand Prix de Chartres (all zwee Joer) e Concert zu Lëtzebuerg. D'Amis de l'Orgue hunn och ëmmer erëm besonnesch Jubiläe vu berüümte Museker besonnesch gefeiert, duerch d'Organiséiere vu sougenannten Intégralen (z. B. Bach-Intégrale am Joer 2000 oder Messiaen-Intégrale am Joer 2008). Zanter 1987 gëtt et Uergelauditiounen vun enger hallwer Stonn all Samschdeg Moien um 11 Auer, ofwiesselnd an der Kathedral an an der Méchelskierch, bei deenen international renomméiert Organisten optrieden. Zanter e puer Joer gehéiert och eng Journée de l'Orgue am Oktober (mat Visite vu verschiddenen intressanten Uergelen, engem Iessen an engem groussen Ofschlossconcert) zum feste Programm.
Canton de Baccarat
De Canton de Baccarat ass eng franséisch administrativ Andeelung am Arrondissement Lunéville, Meurthe-et-Moselle an der Regioun Grand Est.
Amis de l'orgue - Luxembourg
Comité
Den aktuelle Comité (2014) setzt sech follgendermoossen zesummen:
Canton de Baccarat
Den Haaptuert ass Baccarat.
Adolf Berens
Den Adolf Berens, gebuer de 15. Mäerz 1880 zu Gréiwemaacher, a gestuerwen den 23. Mäerz 1956 zu Péiteng, war e lëtzebuergesche Schrëftsteller, Auteur vum éischte Roman op Lëtzebuergesch a Lokalhistoriker.
Den Adolf Berens war Enseignant am Primaire an huet an der Stad, op der Akerbauschoul zu Ettelbréck (als "Hilfslehrer"), zu Steenem (als Schoulmeeschter), zu Wecker (als Zeechner a Léiermeeschter an der Maschinnefabréck), zu Rolleng an, vun 1924 un, zu Péiteng (als Schoulmeeschter an der "Oberprimärschoul") enseignéiert.
Hien huet fréi ugefaange mat schreiwen, och wa seng éischt Gedichter, Erstlinge genannt, net publizéiert goufen. Am Ufank huet hien op Däitsch geschriwwen, geschwënn drop dunn awer op Lëtzebuergesch. 1921 kënnt deen éischten Deel vu sengem Roman D'Kerfegsblo'm, Én Geschicht a'us deem ale Letzeborger Volleksliewen an der Muselsprôch, deem éischte Roman op Lëtzebuergesch iwwerhaapt, eraus. Bis 1927 sollten et véier Bänn ginn. Dofir krut hien 1928 deen éischte lëtzebuergesche Literaturpräis.
Den Adolf Berens huet Theaterstécker geschriwwen (Schennesch a Schiwesch (1926), Am Gedei (1935)), Aarbechten iwwer Vollekslidder an Zauberspréch, de lëtzebuergeschen Theater, den Andréi Duchscher an de Caspar Mathias Spoo. Hien huet sech och mat der Geschicht vum Zivilhospiz (500 Jahre Zivilhospiz zu Grevenmacher) a mat den Hellegtemer vu Gréiwemaacher ofginn; 1952 huet hien eng Broschür iwwer d'Geschicht vu senger Heemechtsstad erausginn: Die Anfänge der Stadt und Festung Grevenmacher - Zur Siebenhundert-Jahrfeier der Verleihung des Freiheitsbriefes (1252-1952) ; Gréiwemaacher (Imprimerie de l'Est Paul Faber), 1952; 59 Säiten (ill.).
22. Februar
Den '''22. Februar''' ass den 53. Dag vum Joer am Gregorianesche Kalenner.
Kypselos
De Kypselos, Griichesch: Κυψέλος, Latäin: Cypselus, war en Tyrann vu Korinth am 7. Jh. v. Chr..
Torrelodones
Torrelodones ass eng Gemeng an der autonomer Gemeinschaft Madrid an der Provënz Madrid a Spuenien.
D'Gemeng Torrelodones huet 15.563 Awunner op enger Fläch vun 22 km².
Torres de la Alameda
D'Gemeng Torres de la Alameda huet 4.791 Awunner op enger Fläch vu 44 km².
Canton de Saint-Amant-de-Boixe
De Canton de Saint-Amant-de-Boixe ass eng fréier franséisch administrativ Andeelung am Arrondissement Angoulême, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Arrondissement Lodève
Den Arrondissement Lodève ass eng franséisch administrativ Andeelung am Departement Hérault an der Regioun Occitanie.
Den Haaptuert ass Lodève.
Den Arrondissement setzt sech aus 8 Kantonen zesummen:
Roulier
E Roulier ass e Schëff, dat ënner anerem fir den Transport vu motoriséierte Gefierer gebraucht gëtt. Well d'Schëff eng oder zwou Rampen huet, kënnen d'Autoen oder d'Camionën direkt op d'Schëff erop- an eroffueren. Sou Schëffer ginn och Ro-Ro-Schëffer genannt, nom englesche Roll-On, Roll-Off, wat heescht "Rull erop, rull erof", fir en Ënnerscheed ze maache mat den traditionelle Frachtschëffer, déi mat Hëllef vu Krane vun uewen aus beluet ginn.
Et gëtt verschidden Typpe vun dëse Schëffer, jee nodeem se och nach Passagéier, Containeren um Deck oder aner Wueren transportéieren.
Um Spaweck
Bilskip
Lucius Arruntius Camillus Scribonianus
De Lucius Arruntius Camillus Scribonianus war e réimesche Senator vum 1. Jh. n. Chr.
Nol (Technik)
An der Technik ass en Nol e Stëft aus Metall oder aus Holz, dee mat Hëllef vun engem Hummer oder engem speziellen Apparat angeklappt gëtt fir Deeler mateneen ze verbannen. Et gëtt vill verschidden Aarte vun Neel, dorënner Ankerneel, Schousterneel, Schinnenneel, Polsterneel an Houfneel.
Olympesch Wanterspiller 1960
Déi '''VIII. Olympesch Wanterspiller''' goufe vum 18. bis den 28. Februar 1960 zu Squaw Valley ofgehalen.
Quintus Cornelius Senecio Annianus
De Quintus Cornelius Senecio Annianus war e réimesche Politiker a Senator am 2. Jh. n. Chr..
Canton de Soyaux
De Canton de Soyaux ass eng fréier franséisch administrativ Andeelung am Arrondissement Angoulême, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Tres Cantos
Tres Cantos ass den Numm vun enger Gemeng an enger Stad an der autonomer Gemeinschaft Madrid an der Provënz Madrid a Spuenien.
D'Gemeng Tres Cantos huet 36.927 Awunner op enger Fläch vun 38 km².
Kugeluewerfläch
D'Kugeluewerfläch ass déi zwoudimensional Fläch, déi de Rand vun der Kugel mécht. D'sphäresch Geometrie beschäftegt sech mat Distanzen an aner Berechnungen op der Kugeluewerfläch.
Ëmgangssproochlech ass den Uewerflächeninhalt vun enger Kugel gemengt. Dësen ass bei enger Kugel mat Radius r:
D'Kugeluewerfläch ass eng zouen 2-dimensional Mannegfaltegkeet ouni Rand mat endlecher Fläch.
D'Kugeluewerfläch entsprécht der Mantelfläch vun der Kugel (Kreeszylinder).
Adrien Ries
Den Adrien Nicolas Michel Ries, gebuer de 14. Juli 1933 zu Biwels am Éislek, gestuerwen (déidlech verongléckt) den 10. Oktober 1991 zu Ribeauvillé am Elsass, war e lëtzebuergesche Jurist, Ekonomist an Auteur.
Säi Liewen
Nieft enger Rëtsch Publikatiounen iwwer ekonomesch Theemen, haaptsächlech der Agrarpolitik, der Lëtzebuerger Ekonomie, dem Automobil an der Medielandschaft, bleift hie ville Lëtzebuerger als villsäitegen Auteur vun Tagebicher, Reesreportagen a virun allem als Kolumnist a verschiddenen Zeitungen a Périodiquen an Erënnerung. An der Press huet hien och ënner verschidde Pseudonym publizéiert: Stefan Klein, Alexander Noerdlinger & Addes.
Den Adrien Ries huet 1970 de Begrëff Nordstad initiéiert, deen eng ekonomesch Regioun am urbane Ballungsraum ëm Dikrech an Ettelbréck bezeechent. Fir dëst ze honoréiere gouf am Joer 2006 den nationale Wanderwee Sentier Adrien-Ries ugeluecht, deen iwwer 49 km ronderëm d'Nordstad-Gemenge féiert.
Den Adrien Ries war bestuet a Papp vu 5 Kanner, dorënner de Christian Ries.
Fëschbech (Miersch)
Fëschbech ass eng lëtzebuergesch Uertschaft am Kanton Miersch an Haaptuert vun der Gemeng mat dem selwechten Numm.
D'Uertschaft Fëschbech läit an engem klengen Dall, op enger Héicht vu ronn 300 Meter. D'Koppe ronderëm, déi all iwwer 350 Meter héich sinn, sinn all mat Bëscher bewuess.
Duerch d'Uertschaft leeft d'Wisebaach, eng Niewebaach vun der wäisser Iernz.
Rotatiounsperiod
D'Rotatiounsperiod vun der Äerd dauert 24 Stonnen, méi genee: e Sidereschen Dag (ronn 23h56min). Wann en Dänzer an 1 Sekonn 5 Pirouetten dréit, ass seng Rotatiounsperiod - 1/5 sec, also 200 Millisekonnen.
Landkaart
Eng Landkaart ass d'Duerstellung vun engem Stéck Terrain op enger flaacher Fläch. Dat ass net sou einfach, well een eng Kugel oder en Deel vun enger Kugel (d'Welt) net kann opdiebele wéi zum Beispill e Wierfel.
Fëschbech (Miersch)
Prominent Awunner
Nom Doud vun der Joséphine-Charlotte 2005 an dem Grand-Duc Jean 2019, wunnen den Ierfgroussherzog Guillaume an d'Ierfgroussherzogin Stéphanie mat hirem Bouf Charel zu Fëschbech am Schlass.
Landkaart
Déi verschidde Schrëtt fir zu enger brauchbarer Kaart ze komme sinn:
Et gëtt verschidden Zorte vu Kaarten, z. B. topographescher, physescher, politescher, asw.
D'Faarwen op enger Kaart hunn ëmmer eng speziell Bedeitung. Op enger topographescher Landkaart benotzt ee schwaarz fir vum Mënsch geschaf Formen (Stroossen, Gebaier, etc.), blo fir Gewässer (Baachen, Flëss, Séien, etc.), gréng fir Vegetatioun (Bëscher, Wisen, Plantatiounen, etc.), brong fir de Relief a violett fir de Quadrillage.
Fir besser mat der Kaart eens ze ginn hëlleft den amerikanesche GPS System, an an Zukunft den europäesche Galileo System, andeems dës Systemer de Benotzer verréit, wou s'op der Kaart sinn.
Arrondissement Mende
Den Arrondissement Mende ass eng franséisch administrativ Andeelung am Departement Lozère an der Regioun Occitanie.
Den Haaptuert ass Mende.
Den Arrondissement setzt sech aus 18 Kantonen zesummen:
Saparmyrat Nyýazow
Biographie
Hie war zanter 1985 President vun der Kommunistescher Partei vun der deemoleger Turkmenescher Sozialistescher Sowjetrepublik. 1991 huet en d'KP am Turkmenistan, deen elo onofhängeg war, verbueden. An hirer Plaz huet en d'Demokratesch Partei gegrënnt a sech zum President ernenne gelooss. De 24. November 1991 gouf en zum President vun Turkmenistan gewielt. D'Joer drop gouf e gläichzäiteg Ministerpresident. Seng Presidentschaft huet en e puermol verlängert a sech 1999 vum Parlament als President op Liewenszäit ernenne gelooss. Hien ass am Dezember 2006 gestuerwen.
Den Türkmenbaşy
International war den Nijasow virun allem fir de Persounekult bekannt, deen en ëm sech inszenéiere gelooss huet. Sou huet hie sech "Türkmenbaşy" nenne gelooss ("Chef/Guide vun allen Turkmenen"). Eng Stad (Türkmenbaşy) ass no him benannt ginn, Schoule, Fluchhäfen an souguer e Meteorit. Iwwerall am Land si Statuen (dacks vergëllt) mat him, senger Mamm oder sengem Papp opgeriicht ginn. Mä domat net genuch: Souguer d'Wochendeeg an d'Méint huet en ëmbenenne gelooss: de Januar gouf, wéi soss, „Türkmenbaşy“ genannt, den Abrëll nom Numm vu senger Mamm.
Den Nyýazow huet och e puer Bicher geschriwwen, dorënner eng Geschicht vun Turkmenistan (wéi hie se gesouch) an eent, Ruhnama genannt (2001 erauskomm, wat "Buch vun der Séil" heescht. All Turkmen huet dat misse liesen, et ass an de Schoule "studéiert" ginn, an et ass een driwwer ausgefrot ginn, wann ee wollt de Führerschäi maachen.
Ënner dem Nyýazow sengem Regime gouf an Turmenistan d'Reliounsfräiheet ofgeschaaft (de sunitteschen Islam gouf Staatsrelioun), d'Russe goufen aus dem Land verjot, Dissidente goufe gefoltert oder a "psychiatresch Asyler" gestach; wien dem Regime net gepasst huet, gouf systematesch ausspionéiert, gebeetscht, agespaart oder "verschwanne" gedoen.
Konventionell Zeechen (Kaart)
Fir d'Liese vun enger Landkaart ze vereinfachen, gi Saachen, déi ëmmer erëm zeréckkommen, duerch kleng Biller duergestallt. Sou Biller gi konventionell Zeeche genannt.
E puer Beispiller vu konventionellen Zeechen:
Zäitmooss
De Begrëff Zäitmooss bezeechent:
Olympesch Wanterspiller 1964
Déi '''IX. Olympesch Wanterspiller''' goufe vum 29. Januar bis den 9. Februar 1964 zu Innsbruck ofgehalen.
Kierch Lëtzebuerg-Zens
D'Kierch um Zens ass eng kathoulesch Kierch déi zur Par Lëtzebuerg Notre-Dame, zum Dekanat Lëtzebuerg an zu der Gemeng Lëtzebuerg gehéiert.
D'Kierch ass dem hellege Geescht geweit. Se steet um Zens op der Kräizung vun der rue de Trèves, der, mat dem boulevard Charles Simonis.
Geschicht
De Grondstee fir d'Helleg Geescht-Kierch um Zens gouf de 15. Mee 1976 geluecht. De 25. Mee 1980, op Päischten, gouf se vum Bëschof Jean Hengen geweit.
Ariichtung
Et ass eng vun de jéngste Kierchen zu Lëtzebuerg an och eng vun deene modernsten. Well se eréischt komplett nom 2. Vatikanesche Konzil vun den Architekte Michel Mousel an Edouard Stein geplangt a gebaut gouf, war et méiglech, sech ganz no den Neierunge vun der Liturgiereform auszeriichten.
De Lëtzebuerger Kënschtler Théo Kerg huet souwuel d'Fënstere wéi och d'Miwwelen tëscht 1975 an 1978 gemaach. Déi meescht vun dësen Objete si beschrëft:
Fënsteren aus Glasbëtong
No engem ikonografesche Programm vum Paschtouer Laurent Drees, huet den Théo Kerg d'Fënsteren aus Glasbëtong realiséiert. D'Faarwespill refletéiert dat natierlecht Liicht mat wäissen, gielen an orange- bis cognacfaarwege-Glaselementer.
"Dank seinem künstlerischen Einfühlsvermögen hat Théo Kerg es verstanden, in erstaunlichen Farbvarianten und einem dynamischen, lebhaft gestalteten Linienspiel, das in einem bildhauerischen Empfinden verwurzelt ist, durch Fülle und Leben auszeichnende Kraftfelder zu schaffen. Sie sind nicht als nachträgliche oder zusätzliche Raumornamentik zu werten, sondern gehören integral zur Raumstruktur selbst.".
Fënsteren:
Statuen
De Kënschtler Peppi Rifesser aus Südtirol huet d'Statue geschnëtzt:
Uergel
Nieft dem Chouer steet eng Westenfelder-Uergel aus der Lëntgener Uergelfabréck. Organist ass de Laurent Felten.
Stralemadonna
Iwwer der Entréesdier ass en Ofgoss vun enger Stralemadonna, déi un d'Mamme-Kierch am Gronn erënnert.
Jean Marais
De Jean Marais, gebuer als Jean Alfred Villain-Marais den 11. Dezember 1913 zu Cherbourg a gestuerwen den 8. November 1998 zu Cannes, war e franséische Schauspiller an Theaterregisseur.
Canton de Villebois-Lavalette
De Canton de Villebois-Lavalette ass eng fréier franséisch administrativ Andeelung am Arrondissement Angoulême, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Papyrusplanz
D'Papyrusplanz, (Cyperus papyrus) ass eng Zort Schilfgras, dat am tropeschen Afrika an am Mëttelmiergebitt wiisst, virun allem an den tropesche Suppe vum Nil. D'Planz ka bis 4 oder souguer 5 Meter héich ginn.
Machu Picchu
Machu Picchu, op enger Héicht vun 2.360 Meter op enger Biergspëtz vun den Anden iwwer dem Urubamba-Dall, ass eng gutt erhale Ruinestad vun den Inka am Peru.
Machu Picchu, 13° 10' südlech an 72° 31' westlech, gehéiert zanter 1983 zum Weltierwe vun der UNESCO.
Olympesch Wanterspiller 1976
Déi '''XII. Olympesch Wanterspiller''' goufe vum 4. bis de 15. Februar 1964 zu Innsbruck ofgehalen.
Arrondissement Florac
Den Arrondissement Florac ass eng franséisch administrativ Andeelung am Departement Lozère an der Regioun Occitanie.
Den Haaptuert ass Florac.
Revenu d'inclusion sociale
De Revenu d'inclusion sociale, kuerz Revis ass a Gesetzprojet fir eng staatlech Ënnerstëtzung fir Bierger mat engem ze nidderegen Akommes deen am Januar 2017 deposéiert gouf an deen Garantéiert Mindestakommes, kuerz RMG, Revenu Minimum Garanti, vun 1986 ersetze soll.
Obwuel Lëtzebuerg dacks als räicht Land duergestallt gëtt, gëtt et am Land vill Mënschen, deenen et net gutt geet. 2003 hu ganzer 10 % vun de Leit ënner der Aarmutsgrenz gelieft. 2008 waren et 14 %. Dofir gëtt et den RMG, d'garantéiert Mindestakommes. D'Gesetz vum RMG gouf zu Lëtzebuerg agefouert, fir datt déi Leit, déi um Existenzminimum gelieft hunn, och eng besser Chance hunn. Am Juni 2004 gouf et geännert, an 2017 revidéiert, woubäi och den Numm geännert huet.
Bestëmmunge vum RMG
Fir den RMG ze kréien a kënne vum Gesetz ze profitéieren, mussen dës Bedingungen erfëllt sinn:
1. Residenz: Et muss een zu Lëtzebuerg ugemellt sinn, do wunnen a sech och wierklech do ophalen. Wann ee weeder eng Staatsbiergerschaft vun engem EU oder engem EWR-Land huet (Europäesche Wirtschaftsraum, EU & Liechtenstein, Norwegen, Island) heemechtslos oder e politesche Flüchtling ass, da muss ee mindestens 5 Joer wärend deene leschten 20 Joer zu Lëtzebuerg gewunnt hunn an ugemellt sinn.
2. Alter: Et muss ee mindestens 25 Joer hunn. Mä et gëtt e puer Ausnamen:
3. Akommes: Wann ee keen Akommes huet oder manner wéi de soziale Mindestloun zur Verfügung huet. Dat zielt souwuel fir Eenzelpersoune wéi och fir e Stot. Et muss ee bereet sinn all Méiglechkeeten, fir seng Situatioun ze verbesseren, auszenotzen.
ISO 3166-2:LU
An der Lëscht vun den ISO 3166-2-Codë fir Lëtzebuerg stinn d'Codë fir 3 Distrikter.
D'Codë bestinn aus zwéin Deeler, déi duerch e Bindestréch (typographesch och Divis genannt) vunenee getrennt sinn.
Den éischten Deel weist de Lännercode no der ISO-Norm 3166-1 (fir Lëtzebuerg ), den zweeten eng Ofkierzung fir den Distrikt.
James Ensor
Den James Ensor war een avantgardistesche Moler, deen eréischt nom Éischte Weltkrich ënner anerem duerch säi Frënd Maurice Maeterlink breet Unerkennung fonnt huet.
Den James Ensor war mat senger visionärer an expressiver Molerei, an als Member vun de Kënschtlergruppen "L'Essor" a "Les XX", den Haaptvertrieder vum belsche Symbolismus an e Virreider vun der moderner Molerei.
Seng charakteristesch Biller déi gréisstendeels tëscht 1880 a 1900 entstane sinn, weisen dacks satiresch Biller an der Traditioun vum Phantasteschen aus Flandern, op deene bizar Masken, Fues- a Gespensterszenen aus dem moderne Liewe vu grousse Stied ze gesi sinn.
Issoudun
Issoudun ass eng franséisch Gemeng a Stad am Departement Indre an der Regioun Centre. Issoudun läit am Dall vum Floss Théols
James Ensor
Um leschte belschen 100 Frang-Schäin vun 1995 war den Ensor ze gesinn. Och d'flämesch Filmpräisser Ensors sinn no him benannt.
Issoudun
Als Haaptuert vun engem Arrondissement, matzen an enger landwirtschaftlecher Géigend ass Issoudun en ekonomeschen an touristeschen Zentrum vum Berry. Et ass eng al Stad déi op gallesch Originnen zeréckkuckt. Besser ass se awer an der Geschicht bekannt well se mat a Krichereien tëscht dem Philippe August an dem Richard Léiwenhäerz verwéckelt war an déi Zäit laang belagert gouf.
Aus där Zäit staamt de Wäissen Tuerm, deen de Plantagenêt baue gelooss hat. Speziell un dem Tuerm ass, datt e bausse ronn a bannen aachteckeg ass. Seng 4 Meter déck Mauere sinn 33 Meter héich. Iwwer 145 Träppleke kënnt een op déi iewescht Plattform, vun där een eng Vue iwwer déi ganz Stad huet. Net wäit dovu steet de Beffroi vun der Stad, deen aus enger fréierer befestegter Paart entstanen ass.
Als Pilgeruertschaft léisst se sech eng Basilika net laanscht d'Nues goen. D'Basilika Notre-Dame du Sacré Coeur gëtt all Joer den 8. September vu Pilger opgesicht, déi domat dem Louis XI seng Pilgerrees dohi commemoréieren.
De Balzac war dacks zu Issoudun wou hien um Schlass vu Frapesle invitéiert war.
Aphrodite (Homonymie)
Aphrodite steet fir:
Canton de Villefagnan
De Canton de Villefagnan ass eng fréier franséisch administrativ Andeelung am Arrondissement Confolens, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Oostende
Oostende ass eng Uertschaft a Gemeng an der Belsch um Nordmier an der Provënz Westflandern. Si huet eng schéi Plage an en ausgebauten Hafen, wou et bis 2013 eng Färverbindung op Ramsgate, an England, gouf.
Namur
Namur ass:
Paul Klee
Liewen
De Paul Klee war dat zweet Kand vum däitsche Museksenseignant Hans Klee (1849-1940) a senger Fra, der Schwäizer Sängerin Ida Frick (1855-1921). Sou koum et, datt de Paul a seng eeler Sëschter Mathilde (1876-1953) déi däitsch Nationalitéit haten.
No sengem Secondairestudium zu Bern ass de Paul Klee 1898 op München geplënnert, wou hie sech wollt an der Konschtakademie aschreiwen. Do gouf hien awer net ugeholl.
Déols
Déols  ass eng franséisch Gemeng a Stad am Departement Indre an der Regioun Centre.
Schëld F, 19
Originaltext aus dem Code de la Route:
48. Rappel des vitesses maximales autorisées - Le signal F,19 indique les vitesses maximales autorisées qui sont en général applicables sur la voie publique, sans préjudice des dispositions de l'article 139.
Verännerleche Stär
E ganze Koup vu Stären hu keng gläichbleiwend Liichtkraaft wéi z. B. eis Sonn, mä weisen onreegelméisseg oder periodesch Hellegkeetsschwankungen a ginn dofir verännerlech Stären, variabel Stären oder kuerz Verännerlecher genannt.
Dës Hellegkeetsschwankunge sinn net ze verwiessele mat der Szintillatioun, dem Fonkele vun de Stären, dat duerch d'Loftonrou ausgeléist gëtt.
Engersäits hunn d'Observatiounen an de Fortschrëtt d'Wëssen iwwer verännerlech Stären enorm verbessert, anerersäits ass et ganz komplizéiert ginn, eng sënnvoll allgemeng gëlteg Definitioun ze fannen, fir verännerlech Stäre vun den onverännerlechen ofzegrenzen:
Geschicht
Den 3. August 1596 ass den éischte wëssenschaftleche Bericht iwwer e verännerleche Stär vum David Fabricius niddergeschriwwe ginn. Hien hat Schwankunge vun der Hellegkeet vum Stär Mira entdeckt. Am Joer 1669 schreift de Geminiano Montanari fir d'éischt iwwer de Liichtwiessel vum Algol. Am Joer 1784 geléngt dem John Goodricke d'Entdeckung vun der Verännerlechkeet vun δ Cephei an η Aquilae.
Am Joer 1844 publizéiert de Friedrich Wilhelm August Argelander seng Aufforderung an die Freunde der Astronomie, déi wuel als Ustouss fir eng systematesch Entdeckung an Observatioun vu verännerleche Stären ugesinn ka ginn. Duerch d'Aféiere vun der Fotografie klëmmt d'Zuel vun de bekannte Verännerleche staark, an a Verbindung mat der Stärespektroskopie gëtt d'Méiglechkeet geschaf, dem physikalesche Verständnes fir d'Ursaache vun den Hellegkeetsännerunge vu verännerleche Stäre méi no ze kommen.
Andeelung
Verännerlech Stäre loosse sech no hiren Eegenschaften a verschidde Gruppen andeelen:
Bedeckungsverännerlecher
Bedeckungsverännerlech Stäre kann een observéieren, wann d'Komponente vun engem Duebelstäresystem hannereneen laanscht lafen a sech dobäi géigesäiteg bedecken.
Bedeckt dee klenge Stär een Deel vum grousse Stär, ergëtt sech e schmuele Minimum am Liichtbou vum System. Wann dee klengen hanner dem grousse Stär duerchleeft, observéiert een e weidert, manner déift Minimum an der Liichtkraaft. E bedeckungsverännerleche Stär huet e periodesche Liichtbou. Déi zwéi Stäre variéieren hir Liichtkraaft dobäi net, dofir ginn d'Stäre vun dësem Typ och als optesch Verännerlecher bezeechent.
Rotatiounsverännerlecher
Rotatiounsverännerlecher, si Stären, déi am Laf vun hirer Rotatioun hir Hellegkeet veränneren, entweeder well s'als Komponente vun enken Duebelstären ellipsoidesch deforméiert sinn oder well si op enger Säit grouss Stäreflecken hunn.
Pulsatiounsverännerlecher
D'Ursaach fir d'Liichtkraaftsännerung vu Pulsatiounsverännerleche läit doran, datt dës Stäre selwer hir Zoustandsgréisst veränneren, besonnesch de Radius an d'Uewerflächentemperatur. Doduerch ännert sech och d'Liichtkraaft (fir Detailer kuckt Kappa-Mechanismus). Duerch hir Perioden, Mass an hiren Entwécklungsstatus ginn déi follgend Ënnertyppen ënnerscheet:
Eruptiv Verännerlecher
Déi Stäre veränneren hir Liichtkraaft a ganz kuerzer Zäit méi oder wéineger staark. Och wa sech d'Ausbréch widderhuelen, verlafe se net streng periodesch.
Ingmar Bergman
Den Ernst Ingmar Bergman, gebuer de 14. Juli 1918 am schweedeschen Uppsala, a gestuerwen den 30. Juli 2007 op der Insel Fårö, war en Theater-, Filmregisseur an Dréibuchauteur.
Théodore Pescatore
Théodore Pescatore ass den Numm vun ë. a.:
Canton de Montmoreau-Saint-Cybard
De Canton de Montmoreau-Saint-Cybard ass eng fréier franséisch administrativ Andeelung am Arrondissement Angoulême, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
D'Perser
D'Perser (gr.: Πέρσαι / Persai) ass eng vun de groussen Tragedie vum algriicheschen Auteur Aischylos. D'Stéck gouf 472 v. Chr. fir d'éischt Kéier opgefouert an zielt als eelsten Drama vun der Welt, wat nach erhalen ass. An D'Perser geet et ëm den Ënnergang vun der persescher Flott an der Schluecht vu Salamis aus der fiktiver Siicht vum persesche Kinnekshaff.
Dem Aischylos säi Wierk D'Perser berout op der historescher Néierlag vum persesche Grousskinnek Xerxes I. an der Schluecht vu Salamis am Joer 480 v. Chr., wou den Aischylos selwer op griichescher Säit dobäi war. D'Stéck, wat 472 v. Chr. fir d'éischt Kéier opgefouert ginn ass, krut bei den Dionysien den éischte Präis. Zesumme mat den Drame Phineus a Glaukos, déi haut verluer sinn, huet d'Stéck eng Trilogie gebilt.
D'Tragedie D'Perser gëllt trotz dem oppene Stolz iwwer d'Victoire als Beispill dofir, wéi och deen am Triumph geschloene Feind net erofgesat gi muss, mä duerch eng Spigelung vun der "Géigesäit" an der ganzer Tragik vu senger Néierlag ka gekuckt ginn. Net déi eegen Handlungen, mä d'Dote vun de Gëtter, déi duerch Frevel an Hybris rose gi waren, hunn d'Schicksal vum trageschen Held Xerxes entscheet, deem säi Vollek hei als Schwëstervollek ugesi gëtt.
Kontext
D'Stéck fänkt mat engem Monolog vum Chouerféierer un, deen als Vertrieder vun de perseschen Adelege ausféierlech erzielt, wéi sech déi gewalteg Arméi vum Perserkinnek Xerxes I. op de Wee a Griicheland gemaach huet, fir d'Néierlag vu sengem Papp Dareios I. bei Marathon ze sühnen, an déi griichesch Stied sengem Räich unzeschléissen. Doropshi fält de Rescht vum Chouer an, an erzielt weider, mä net nëmme vun den éischte Victoire, mä och vun der Victoire iwwer d'Mier selwer - gemengt ass domat de Bau vun der Bréck iwwer den Hellespont, deen d'Äerddeeler Asien an Europa vunenaner trennt. Mä och d'Suerg vun de persesche Fraleit ëm hir Männer, déi an de Krich gezu sinn, gëtt ernimmt.
Elo trëtt d'Kinneksmamm Atossa, d'Fra vum verstuerwenen Dareios, op, déi de versammelte Chouer vun Adelegen ëm Rot freet. An engem Draam hat si zwou Schwëstere vum selwechte Stamm gesinn, déi eng a perseschem, déi aner a griicheschem Kleed, déi awer kuerz drop Sträit matenee kruten. De Xerxes huet an hirem Dram versicht, de Sträit ze schlichten, andeems hien allebéid viru säi Won gespaant huet. Déi eng Schwëster huet dëst ugeholl, déi aner Schwëster huet d'Seeler zerrappt, an de Won dovugeschleeft. Als Folleg dovun ass den Xerxes virun den Ae vu sengem Papp vum Won gefall, an huet sech därmoosse geschummt, datt hie seng Kleeder zerrappt huet.
Léon Kauffman
Säi Liewen
No sengem Studium vum Droit gouf de Léon Kauffman 1893 zum Attaché um Parquet général ernannt a war du vun 1898 bis 1900 Friddensriichter zu Iechternach. No senger Ernennung zum Riichter an der Stad war hie vun 1902 bis 1910 Regierungsrot.
D'Perser
Kontext
Wéi d'Atossa doropshin de Gëtter en Affer brénge wëll, fir hire Jong ze schützen, gesäit si en Aadler, deen ëmsoss versicht, sech beim Altor virun engem Héngerdéif ze verstoppen, a sech dësem dann ergëtt.
Léon Kauffman
Säi Liewen
1910 gouf hien Direkter vun der Steierverwaltung a President vun den Assurances sociales.
The Library of America
The Library of America ass eng US-amerikanesch Buchkollektioun, déi als Zil huet, klassesch amerikanesch Literatur a gesécherten Texter zu verstännege Präisser ze publizéieren.
Léon Kauffman
Säi Liewen
1916 gouf hie Generaldirekter (d. h. Minister) vun de Finanzen (bis 1918).
1917 koum et zu enger Kris vun der Regierung Thorn, ënner anerem, well d'Chamber dem Landwirtschaftsminister Michel Welter d'Vertrauen entzunn hat. Den 19. Juni 1917 huet de Léon Kauffman eng Riets-Liberal Regierung zesummegestallt, an där hie Staatsminister, Aussen- a Finanzminister war.
Hie war vun 1915 bis 1945 Member, a vun 1945 bis 1952 President vum Staatsrot.
Vun 1923 bis 1952 war de Léon Kauffman President vum Verwaltungsrot vun der Banque internationale à Luxembourg. Hien ass 1952 an der Stad Lëtzebuerg gestuerwen.
Hien hat sech 1906 mat der Madeleine Joséphine Franck bestuet, an d'Koppel hat véier Kanner, zwéi Jongen an zwee Meedercher. De Joseph Kauffman (1907-1988) war dat eelst Kand.
The Library of America
Déi éischt Bicher koumen 1982 eraus.
D'Perser
Kontext
De Chouer réit hir, an Demut virun d'Gëtter ze trieden. Elo kënnt et zu engem Dialog tëscht der Atossa an dem Chouer, an deem si hie iwwer Athen a seng Traditiounen ausfreet. Si huet kee Versteesdemech dofir, datt Athen anscheinend kee Chef huet.
Elo kënnt e Buet op d'Bün, dee virum Chouer an der Atossa vum Ënnergang vun der persescher Flott erzielt, deen nëmmen de Xerxes an e puer weider Perser iwwerlieft hunn. De Chouer fänkt un ze lamentéieren, a schwätzt vum Leed vun de Mammen, de jonke Fraleit déi hir Männer verluer hunn, awer och vum Verloscht vun de Schëffer an der Flucht vum Herrscher. Souguer an Asien weigere sech d'Vëlker elo den Tribut ze bezuelen.
NGC 524
Den Objet gouf de 4. September 1786 vum däitsch-britteschen Astronom Wilhelm Herschel entdeckt.
D'Perser
Kontext
D'Atossa kënnt nees zeréck op d'Bün, fir mat der Hëllef vum Chouer hiren doudege Mann Dareios nees zum Liewen ze bréngen. Dësem ass et fir eng kuerz Zäit erlaabt, vun den Doudegen zeréckzekommen. Am Gespréich mat der Atossa huet hien iwwer de Frevel vum Xerxes geklot, dee mat dem Bréckeschlag um hellegen Hellespont d'Mier a Kette fessele wollt, an doduerch de Gott Poseidon erausgefuerdert huet. Mä och d'Zerstéierunge vun Hellegtemer an d'Klaue vu Gëtterbiller hunn him net gefall. Hie biet trotzdeem, säi Jong wéi e Kinnek z'empfänken, a verschwënnt nees am Buedem.
Fluessweiler
Fluessweiler ass eng Uertschaft zu Lëtzebuerg am Kanton Gréiwemaacher a Chef-lieu vun der Gemeng Fluessweiler. Zur Uertschaft gehéiert och Buchholz, resp. de Buchholzerhaff.
D'Perser
Kontext
No engem Lueflidd vum Chouer op de weisen Dareios, dee mat Asiicht a Gescheitheet regéiert huet, kënnt de Xerxes op d'Bün. Hie beklot säi Schicksal a gesäit sech duerch e Gott selwer geschloen. Mat engem Lamento tëscht him an dem Chouer kléngt d'Stéck aus.
Fluessweiler
Geschicht
Beim Bau vun der Autobunn A1 gouf e fréikeltescht Graf aus dem 4.-3. Jh. v. Chr. entdeckt. Ausgegruewe gouf och e Kierfecht mat enger Längt vun 350 m aus der Eisenzäit. Aus der Réimerzäit staamt den Tumulus bei der Tonn.
Den Numm Fluessweiler besteet zanter 1783. Virdrun fënnt een och d'Nimm Wilre, Flaiswiler, Vlaisswilre, Flasswilre, Flazweiler. Den Numm Fluess kënnt dohir, datt hei Fluess ugebaut gouf.
Den éischte Paschtouer gouf 1360 ernimmt.
D'Par Fluessweiler ënnerstoung der Abtei Iechternach a war géint 768 ënner dem Numm Wilre verflicht bei der Iechternacher Sprangpressessioun matzemaachen. Bis 1858 Menster och zur Par Fluesweiler gehéiert.
Fluessweiler a Menster hu sech laang ëm de Widdebierg gestridden. An engem Prozess vum 5. Juni 1616 ass de Bësch um Widdebierg tëschent den Uertschaften opgedeelt ginn.
Zanter 1845 gouf et eng Schoul am Duerf an zanter 1868 och eng Schoul fir Meedercher.Zanter 1972 ginn d'Kanner op Dräibuer an d'Grondschoul.
23. Februar
Den '''23. Februar''' ass de 54. Dag vum Joer am Gregorianesche Kalenner.
Steinach um Brenner
Steinach ass eng éisträichesch Gemeng an Uertschaft am Bezierk Innsbruck am Tiroul.
Si läit am Wipptal 25 km südlech vun Innsbruck, direkt an der Entrée vum Geschnitztal.
Tourismus
Eng sëllege Wanderweeër, Velosweeër, Almen a Bierghäipe gëtt et an der Ëmgéigend. Steinach ass Wanter wéi Summer eng Touristendestinatioun. Eng Seelbunn féiert op d'Bergeralm op 1.050 m Héicht.
Infrastruktur
Steinach huet en Uschloss un d'Brennerautobunn.
Pouligny Saint-Pierre
De Pouligny Saint-Pierre ass e franséische Geessekéis deen aus réier net entrahmter Mëllech gemaach gëtt. Säin Deeg ass mëll an e presentéiert sech a Form vun enger véiereckeger Pyramid déi 12,5 Zentimeter héich ass, an de Kapp dovun ass flaach, an ass och véiereckeg mat enger Säitelängt vun 2,5 Zentimeter.
E Stéck Kéis an der normaler Doséierung weit 250 Gramm. Et gëtt awer och méi kleng Stécker vun 150 Gramm. D'Kante vun der Pyramid sinn net ofgerënnt a se si ganz gläichméisseg. De Kéis huet eng dënn Kuuscht, déi mat engem wäisse Schimmel iwwerzunn ass, mat blozege Flecken dran.
Den Territoire vun der AOC verdeelt sech iwwer 22 Gemengen am Arrondissemnet Le Blanc am ëstlechen Deel vum Berry, matzen am Parc naturel régional de la Brenne. Et ass a Frankräich déi klengst Géigend déi eng AOC fir Geessekéis huet, mä et ass déi Eelst an där Geessenzichterei bedriwwe gëtt.
Si nennt sech och nach d'Land vun den dausend Weieren, a läit an der Velängerung vun der Champagne berrichonne. Op de grousse flaache Fläche fënnt ee Bëscher an Heeden déi un Ausleefer vu Koppen aus Sandstee stoussen.
Déi arem Biedem, déi kee grousse landwirtschaftleche Rendement hunn, an déi speziell Planzewelt aus dëser Géigend, wou Gewierzplanze wuessen an Eechebëscher stinn, wou een op Schratt an Tratt däereg Hecke fënnt, a wou just de Lisär an de Kazekléi nach eenegermoosse wuessen, huet et mat sech bruecht datt d'Leit aus der Géigend haaptsächlech Geesse gehalen hunn. Den dréchenen a waarme Mikroklima huet en Afloss drop, datt zanter Joerhonnerten do Geessekéis produzéiert gëtt.
D'Fabrikatioun vum Kéis
De Kéis gëtt aus Mëllech vun zwou Geesserasse gemaach, an zwar d'Rass Saanen a Poitevine, déi allen zwou Alperasse sinn.
Duerch Zousaz vu Geesselab fänkt de Kéis un déck ze ginn, an a muss mindestens 18 Stonnen andécksen. Well e lues déck gëtt, kritt een eng ganz gläichméisseg a fest Brach, déi wichteg ass fir eng gutt Qualitéit erauszekréien.
Déi fest Brach gëtt da virsiichteg mat engem grousse Läffel a Mulle geschäfft, woubäi opgepasst gëtt, datt se sou wéi wéineg wéi méiglech brécht. An de Mulle gëtt en op d'mannst 24 Stonnen ofdrëpse gelooss.
Wann en aus de Mullen eraus ass gëtt e vun all Säit gesalzt an dann 3 Deeg dréchne gelooss. Duerno kënnt en an den Hâloir, wou e sech ausschweesse kann an zeideg gëtt. Dat dauert eng gutt Woch.
E gudde Pouligny soll follgend Qualitéiten hunn:
Sou huet e jonke Kéis en duusse Goût dee ganz gutt an Zaloten oder op Toaste verschafft ka ginn.
Wann e méi al ass, dat heescht wa seng Kuuscht ufänkt blozeg Flecken ze kréien, ass e fir e Gomm gemaach, dee gär e liichten Nossgoût huet an deen och léiwer méi e staarke Kéis huet.
Wann e richteg blo ass, ass et eng Saach fir Spezialiste vu schaarfe Kéiser.
Beim Kéis soll een dréchene wäisse Wäi gedronk ginn, am léiften een aus dem Cher oder vun der Loire. A Fro kommen do de Rieully, de Quincy, oder de Menetou-Salon. Ee Sancerre oder ee Sauvignon aus der Touraine oder aus dem Berry maachen d'Saach och.
Parverband Miersch
De Parverband Miersch gouf de 6. Mee 2017 duerch en Dekret vum Bistum ofgeschaaft.
En huet zu der Pastoralregioun Zentrum gehéiert a bestoung aus 7 Pare mat hire respektive Filialkierchen:
Dës Paren a Filialkierche leien um Gebitt vun de Gemenge Fëschbech, Fiels, Lëntgen, Luerenzweiler a Miersch.
Canton de La Rochefoucauld
De Canton de La Rochefoucauld ass eng fréier franséisch administrativ Andeelung am Arrondissement Angoulême, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Legend (Kaart)
D'Legend vun der Kaart sinn d'Randinformatiounen déi um Bord vun der Kaart ofgebilt sinn. Et kann ee bal soen, datt d'Gebrauchsanweisung vun der Kaart ass.
Et fënnt een ëmmer méi oder wéineger déi selwecht Informatiounen op de Landkaarten erëm. Op den topographesche Kaarten ass dëst:
Iwwer der Kaart:
Riets vun der Kaart:
Ënner der Kaart:
Stonn
D'Stonn, vum alhéichdäitschen stunta „Stoen“, „Opethalt“, bezeechent de 24. Deel vun engem Dag. Dat laténgescht Wuert ass hora, dofir d'Zeechen „h“ oder „h“.
SI-Stonn
Si ass eng Eenheet vun der Zäit. D'Eenheetszeechen ass h (laténgesch hora). Als gesetzlech Moosseenheet däerf si nieft der SI-Eenheet, der SI-Sekonn, gebraucht ginn.
D'Andeelung vum Dag an zweemol zwielef, also véieranzwanzeg Stonne geet zeréck op d'Babylonier, déi d'Sexagesimalsystem gebraucht hunn. Déi babylonesch Stonnen waren zwar gläich laang, hunn awer bei Sonnenopgang ugefaangen, soudatt d'Moosszuel 12 Stonne jee no Joreszäit virun oder no Sonnenënnergang gefall sinn.
Well déi haiteg Atomaueren d'Zäit ganz genee miesse kënnen an d'Rotatiounsschnellegkeet vun der Äerd variéiert, gouf d'Stonn nei definéiert iwwer eng Sekonn, déi d'Atomzäit mat der astronomescher Universalzäit verbënnt.
Brigitte Fossey
D'Brigitte Fossey ass eng franséisch Schauspillerin. Si ass de 15. Juni 1946 zu Tourcoing a Frankräich gebuer.
Am Alter vu fënnef Joer huet si d'Haaptroll am Film Jeux interdits vum René Clément gespillt. 1980 huet si am Film La Boum d'Mamm vun der Sophie Marceau gespillt.
Bis haut (2021) huet si an iwwer 90 Kino- an Televisiounsfilmer matgespillt.
Zesumme mam Jean-François Adam huet si eng Duechter, d'Schauspillerin Marie Adam.
Jean Dupong
De Jean Dupong, gebuer den 18. Mee 1922 an der Stad Lëtzebuerg, gestuerwen de 6. Dezember 2007, war e lëtzebuergesche Politiker an Affekot.
Als Member vun der CSV war hie vun 1954 bis 1958, 1959 bis 1967 an 1974 bis 1979 Deputéierten an der Chamber. Hie war President vun der CSV tëscht 1965 an 1972.
1967-1969 war hie Minister fir Justiz, Bildung, Famill, Jugend, Bevëlkerung a Sozial Solidaritéit an der Regierung Werner-Cravatte a vun 1969 bis 1974 Minister fir Bildung, Aarbecht a Sozial Sécherheet (tëscht 1972 an 1974 zousätzlech och nach fir Wäibau) an der Regierung Werner-Schaus II.
Vun 1979 bis 1994 war hie Member vum Staatsrot, wou hie vun 1988 bis 1991 Vizepresident a vun 1991 bis 1994 President war.
An der Nuecht vum 5. op de 6. Dezember 2007, ass hien am Alter vu 85 Joer gestuerwen.
De Jean Dupong war de Fils vum Pierre Dupong a Papp vu véier Kanner.
Dyle
Den Numm Dyle ass fir:
Henry Bishop (postmaster general)
Den Henry Bishop, vun Henfield am Sussex, gebuer 1611 a gestuerwe 1691 och Bishopp a Bisshopp geschriwwen, war den éischte Postmaster General of the United Kingdom an Erfinder vum Poststempel.
Canton de Rouillac
De Canton de Rouillac ass eng fréier franséisch administrativ Andeelung am Arrondissement Angoulême, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Thomas Francis Kiely
E gouf op den Olympesche Summerspiller vun 1904 zu St. Louis Olympiameeschter an enger Allround-Kompetitioun, ee Virleefer vum haitegen Zéngkampf. Well déi Compétitioun e puer Méint virun den eigentleche Spiller war, gouf hien deemools net als Olympiameeschter unerkannt. Hien ass och net fir Irland, mä fir England gestart.
Eréischt an de fofzeger Jore gouf de Kiely op Grond vun Nofuerschunge vun engem iresche Journalist nodréiglech als Olympiameeschter deklaréiert.
Jenny Lou Carson
D'Jenny Lou Carson, gebuer den 13. Januar 1915 als Virginia Lucille Overstake zu Decatur am US-Staat Illinois, a gestuerwen de 16. Dezember 1978 zu Torrance a Kalifornien, war eng amerikanesch Country-Sängerin a Lidderschreiwerin.
Hir Musekscarrière huet d'Jenny Lou Carson 1932 ugefaangen, wéi se mat hire Sëschteren Evelyn an Eva an der National Barn Dance-Show um Radio WLS zu Chicago als Three Little Maids opgetrueden ass. Si huet och op WLS am Trio Winnie, Lou, and Sally gesongen.
An der Zäit vum Zweete Weltkrich huet se Lidder iwwer Zaldoten an hiert Verlaangere geschriwwen. Duerno huet se nach eng sëllege Lidder geschriwwe fir bekannt Country-Sänger wéi de Roy Acuff, Eddy Arnold, den Ernest Tubb an hire Schwoer, de Red Foley.
De grousse Succès koum mam Let Me Go, Lover, e Lidd, dat si mam Al Hill geschriwwen huet, a dat d'Joan Weber fir d'éischt gesongen huet. Duerno koumen nach Cover-Versioune vun der Patti Page, dem Hank Snow, der Teresa Brewer an der Peggy Lee.
Dem Tex Ritter säi Lidd Jealous Heart, dat an Däitschland vun der Lale Andersen gesonge gouf ënner dem Titel Blaue Nacht am Hafen war och aus der Fieder vun der Jenny Lou Carson.
Cover-Versioune vu Carson-Lidder:
Grondschoul (Lëtzebuerg)
D'Grondschoul ass obligatoresch fir d'Kanner vu 4 Joer un a setzt sech aus 4 Zyklen zesummen (amplaz, wéi fréier, aus Schouljoren).
Fir vun engem Zyklus an deen nächsten ze kommen (bei deene meeschten all 2 Joer), muss d'Kand déi néideg Kompetenzen (e sougenannte "Kompetenzsockel", dee genee definéiert ass) noweisen. Déi ginn am Laf vum Joer an um Schluss vun den Zyklen evaluéiert.
Dat neit Schoulgesetz huet och d'Organisatioun vum Léierpersonal an de Schoule reforméiert; d'Enseignante mussen an Ekippen zesummeschaffen an d'Schoule gi vun engem Schoulcomité mat un der Spëtzt engem President dirigéiert.
Fir d'Schouljoer 2009-2010 ass de System a Kraaft getrueden.
Karl Hugo Wieslander
De Karl Hugo Wieslander gebuer den 11. Juni 1889 a gestuerwen de 24. Mee 1976, war e schweedesche Liichtathlet.
Op den Olympesche Spiller vun 1912 zu Stockholm gouf hie mat 688 Punkte manner wéi de Jim Thorpe den zweeten am Zéngkampf. Ee Joer méi spéit gouf den Thorpe disqualifizéiert, well e fir Sue Baseball gespillt hat. Domat gouf de Wieslander 1913 nodréiglech zum Olympiameeschter erkläert.
Eréischt 1982 gouf de Jim Thorpe vum IOC rehabilitéiert an zesumme mam Wieslander als Olympiameeschter vun de Spiller 1912 bestëmmt.
De 15. Oktober 1911 huet den Hugo Wieslander zu Göteborg mat 5516 Punkten deen éischte Weltrekord am Fënnefkampf opgestallt.
Canton de Barre-des-Cévennes
De Canton de Barre-des-Cévennes ass fréier eng franséisch administrativ Andeelung am Arrondissement Florac, an der Lozère (Occitanie)
Giro della Romagna
De Giro della Romagna ass eng Vëloscourse vun engem Dag, déi bis 2011 an Italie gefuer gouf. 2012 gouf et keng Course, an 2013 gouf s'als Memorial Marco Pantani-Giro di Romagna gefuer.
Zanter 2005 gehéiert dës Course zum UCI Europe Tour an der Klass 1.1.
Palmarès
Notten:
Kantonen am Departement Morbihan
Lëscht vun de Kantonen am Departement Morbihan.
Moossstaf (Kartographie)
De Moossstaf ass de permanente Rapport tëscht der Distanz vun zwéi Punkten op der Kaart an der Distanz vun dësen zwéi Punkten um Terrain.
Et gëtt tëscht dem numeresche Moossstaf an dem graphesche Moossstaf ënnerscheet.
Numeresche Moossstaf
Mat Hëllef vum numeresche Moossstaf kann een d'Distanz ausrechnen:
Mir hunn: D=d*M oder d=D:M oder M=D:d
Boudewijnkanaal
De Boudewijnkanaal (fr:Canal Baudouin) gouf vun 1896 bis 1905 gegruewen a verbënnt de Séihafe mat dem Bannenhafe vu Bruges. En ass ronn 12 Kilometer laang an ass zougelooss fir Schëffsklass Vb.
Regierung Prüm
D'Regierung Prüm koum zu Lëtzebuerg den 20. Mäerz 1925 an hir Funktioun. Si war aus de Chamberwale vum 1. Mäerz 1925 ervirgaangen an huet sech op d'Onofhängeg Nationalpartei, déi Liberal, d'Sozialisten an Iwwerleefer vun der Rietspartei gestäipt. Si ass de 16. Juli 1926 zeréckgetrueden, wéi Liberal a Sozialisten sech iwwer e Gesetzprojet iwwer Congé fir d'Aarbechter net eens konnte ginn.
Siwe Weltwonner
Déi Siwe Weltwonner si berüümt Bau- a Konschtwierker aus der Antiquitéit. D'Historiker si sech eeneg ginn, datt et der siwe sinn an zwar:
Garnech
Garnech, ass eng lëtzebuergesch Uertschaft, an den Haaptuert vun der Gemeng mat dem selwechten Numm.
D'Uertschaft Garnech läit op der Mamer.
Alfred Fowler
Den Alfred Fowler, gebuer den 22. Mäerz 1868; a gestuerwen de 24. Juni 1940 war e britteschen Astronom.
De Fowler huet um Gebitt vun der Spektroskopie geschafft. Als ee vun den éischten huet hie festgestallt, datt Temperatur vun de Sonneflecken net sou héich ass wéi déi ëmleiend Regiounen.
Am Joer 1914 gouf hie mat der Goldmedail vun der Royal Astronomical Society geéiert, a 1920 mat der Henry Draper Medal. 1934 krut hien och nach Bruce Medail zougesprach.
Barre-des-Cévennes
Barre-des-Cévennes ass eng franséisch Uertschaft a Gemeng an der Regioun Occitanie, am Departement Lozère, am Arrondissement Florac.
Lux aeterna
Lux aeterna (och Communio) ass en Deel, deen un den Agnus Dei an der liturgescher Doudemass uschléisst. Heiduerch soll fir de Verstuerwenen d'Éiwescht Liicht gefrot ginn (Latäin: lux Liicht aeternus éiweg).
Lux aeterna vum Clint Mansell
Lux aeterna nennt sech och e Song, deen de brittesche Filmkomponist Clint Mansell zesumme mam Kronos-Quartett fir de Film Requiem for a Dream vum Darren Aronofsky arrangéiert huet. Virun allem d'melancholescht Haaptthema vum Lidd huet en héije Bekanntheetsgrad a gouf dofir a ville weidere Produktiounen agesat, sou zum Beispill beim Trailer vum The Lord of the Rings: The Two Towers oder Sunshine (Film). D'Kronos-Quartett huet déi klassesch Versioun vum Lidd an hirem Büneprogramm.
Niveauskurv
Eng Niveauskurv ass déi Linn, déi op enger Landkaart d'Punkten, déi op der selwechter Héicht léien, matenee verbënnt.
François Truffaut
De François Truffaut, gebuer de 6. Februar 1932 zu Paräis, a gestuerwen den 21. Oktober 1984 zu Neuilly-sur-Seine, war e franséische Filmkritiker, Schauspiller a Filmregisseur.
Helge Løvland
Den Helge Andreas Løvland gebuer den 11. Mee 1890, a gestuerwen de 26. Abrëll 1984 war en norwegesche Liichtathlet.
François Truffaut
De François Truffaut war ee vun de prominentste Regisseure vun der Nouvelle Vague a Frankräich.
Helge Løvland
Hie gouf op den Olympesche Summerspiller vun 1920 Olympiameeschter am Zéngkampf.
1918 huet hien och den norwegeschen Egebergs Ærespris gewonnen.
24. Februar
De '''24. Februar''' ass de 55. Dag vum Joer am Gregorianesche Kalenner.
Evenementer
Lëtzebuerg
Girolamo Savonarola
Den Girolamo Maria Francesco Matteo Savonarola gebuer den 21. September 1452 zu Ferrara a gestuerwen den 23. Mee 1498 zu Florenz, war en italieeneschen Dominikaner a Bousspriedeger.